Сергей Галицкий

**Сергей Галицкий**, Сергей Николай улы Галицкий (*үз фамилиясе* **Арутюнян**) (, , *[[1967 ел]]ның [[14 август]]ы, [[РСФСР]], [[Краснодар крае]], [[Сочи]], Лазаревское*) — РФ эшмәкәре, бизнесмен, миллиардер, «Магнит» кибетләр челтәренә нигез салучы һәм генераль директоры (*[[2006 ел|2006]]-[[2018]]*), Краснодар  президенты (*[[2008 ел]]дан*), Кубаньның Хезмәт Батыры (*[[2011 ел|2011]]*). Краснодарның шәрәфле ватандашы. Forbes журналы версиясе буенча, 2018 елның 5 февраленә шәхси байлыгы $ 4,2 *млрд* .

## Тәрҗемәи хәле
1967 елның 14 августында Краснодар крае Сочи шәһәренең Лазаревское бистәсендә рус-әрмән  гаиләсендә туган. Мәктәпне тәмамлагач, 1985-1987 елларда хәрби хезмәттә була. «*Финанслар һәм кредит*» белгечлеге буенча Кубань дәүләт университетының икътисад һәм халык хуҗалыгын планлаштыру факультетын тәмамлаган (*[[1993 ел|1993]]*).

## Хезмәт юлы
1989 елда, Кубань дәүләт университетының икенче курсында укыганда, Краснодар коммерцияле банкына эшкә урнаша, 1994 елда, аннан киткәндә, идарәче урынбасары вазифасында була.

1994 елда лары белән Avon, Johnson & Johnson, Procter & Gamble (*косметика, көнкүреш химиясе,  парфюмерия*) брендларының  дистрибьюторы булган «Трансазия» компанисенә нигез сала.

1995 елда «Трансазия» фирмасы илнең Көньяк регионында Procter & Gamble брендының эксклюзив дистрибьюторына әверелә. Уңышлы эшләп килгән фирманы ларына калдырып, үзенә яңа «Тандер» фирмасы ача.

#### «Магнит» кибетләр челтәре
1998 елда Краснодарда Cash & Carry форматындагы беренче ашамлыклар кибете ача. 2000 елда әлеге кибетләрне дискаунтерлар итеп үзгәртеп кора һәм «Магнит кибетләр челтәре» дип атый.

2001 елда илдә ваклап сату челтәре РФдә иң эре саналган «Магнит кибетләр челтәре»нең 250 кибете була. 2006 елда, тауар-сәүдә әйләнеше буенча ($ 1,6 млрд),  илдә иң зур ваклап сату челтәре саналган «Пятерочка кибетләре челтәре»н узып китә. Шул ук елны, 58 % акцияне үзендә калдырып (ы Алексей Богачевта 15 %, фирманың топ-менеджерларында 9 %), «Магнит»ның 19 % акциясен РТС һәм ММВБ биржаларына урнаштыра. Төрле инвесторлар аларны $ 368 *млнга* сатып ала.

2006 елның апреленнән С. Н. Галицкий «Магнит»ның генераль директорына, аның «Тандер» фирмасы идарә итүче компаниягә әйләнә. Биржада урнаштырудан кергән акча компанияне киңәйтү өчен тотыла. 2007 елның башына илдә 1 900 «Магнит» кибете була. Шул ук исемдә беренче гипермаркетлар барлыкка килә. 2008 елда «Магнит» кибетләрендә 70 меңнән артык  эш урыны була.

2016 елның 1 мартына РФнең 2 363 торак пунктында 12 089 «Магнит» кибете эшли, 2017 елда 16 000 кибет була.

#### Башка проектлары
Краснодарда тышкы реклама операторы — «Арт Сайд» агентлыгы, «Квартал» күңел ачу комплексы, кунакханә, ресторан, азык-төлек фабрикалары (*шул исәптән* «ТД-холдинг» ҖЧҖ) бизнесы белән идарә итә.

2008 елда «Краснодар» футбол клубына нигез сала, үзе клуб президенты сыйфатында аңа җитәкчелек итә. 2011 елда әлеге клуб РФ футбол клубларының Премьер-лигасына кабул ителә.

2013 елның маенда Көньяк федераль округындагы иң эре спорт корылмаларының берсе — «Краснодар» футбол клубы өчен стадион төзелешенә спонсорлык итә (ММЧ мәгълүматлары буенча, төзелешкә $ 85 *млн* тотыла).

2015 елның 25 июненнән ВТБ банкының күзәтүчеләр шурасының бәйсез әгъзасы, өлкән бәйсез директоры.

## Бүләкләре, мактаулы исемнәре
* 2011 Кубаньның Хезмәт Каһарманы
* Краснодарның шәрәфле ватандашы

## Шәхси милке
Forbes журналының рус версиясе буенча, 2005 елда $ 460 (64нче урын), 2006 елда $ 1,2 млрд (38нче урын), 2010 елда $ 2,9 млрд (28нче урын), 2016 елда $ 5,7 млрд (17нче урын).

## Гаиләсе
Хатыны Виктория, *кыз фамилиясе* Галицкая. Өйләнешкәч, ире үзенең әрмән Артуюнян фамилиясен Галицкийга алыштырган. *Кызлары* Полина (*[[1995 ел|1995]]*).

## Сылтамалар
*  «Магнит» рәсми сайты 
* Сергей Галицкий. Биография. peoples.ru

## Искәрмәләр

Төркем:Россия миллиардерлары
Төркем:Россия эшмәкәрләре
Төркем:Икътисадчылар
Төркем:Кубань дәүләт университетын тәмамлаучылар
Төркем:Шәхесләр:Краснодар
Төркем:Россия әрмәннәре